ΑΘΗΝΑ 16/7/2019

ΑΡ. ΠΡΩΤ.: 1811

**ΔΕΛΤΙΟ ΤΥΠΟΥ**

 **Νοσοκομείου Σάμου.**

 **Χωρίς Παιδίατρο από Παρασκευή 12/7/2019 λόγω άδειας της μοναδικής Παιδιάτρου. 8 μήνες δουλεύει η μία Παιδίατρος νυχθημερόν.**

 **Χωρίς παιδιατρική κάλυψη τα νοσηλευόμενα παιδάκια, χειρουργεία παιδιών και μαιευτική κλινική.**

Το Νοσοκομείο της Σάμου εξυπηρετεί 30.000 πληθυσμό, 4.000 μετανάστες – πρόσφυγες και το καλοκαίρι χιλιάδες παραθεριστές.

 **Το Νοσοκομείο έχει μείνει με μια Παιδίατρο εδώ και 8 μήνες η οποία εφημερεύει κάθε ημέρα, χωρίς να της χορηγούνται ρεπό και άδειες.** Το Νοσοκομείο έχει κενές τις τρεις οργανικές θέσεις **Παιδιάτρων που διαθέτει στον οργανισμό του και η μία Παιδίατρος που υπηρετεί είναι με μετακίνηση από το ΚΕΦΥΑΠ.** Το Νοσοκομείο διαθέτει Παιδιατρική κλινική 9 κλινών και η Παιδίατρος προσφέρει υπηρεσίες σε χειρουργεία παίδων και τη μαιευτική κλινική (με υψηλό αριθμό τοκετών).

 **Από την περασμένη Παρασκευή 12/7/2019 το Νοσοκομείο έμεινε χωρίς Παιδίατρο παρότι νοσηλεύονται 9 παιδάκια στην παιδιατρική κλινική και είναι απαραίτητη η υπηρεσία της** στη μαιευτική κλινική (τοκετός) και τα χειρουργεία των παιδιών. **Πήρε άδεια γιατί η μητέρα της νοσηλεύεται με σοβαρό πρόβλημα υγείας σε νοσοκομείο της Αττικής.**

 **Επανειλημμένως έχει αναδειχθεί το πρόβλημα χωρίς όμως να έχει επιλυθεί.**

**8 μήνες εργάζεται η Παιδίατρος χωρίς διακοπή για ξεκούραση**. Έχει ξεπεράσει τα όριά της όπως χαρακτηριστικά μας είπε.

**Άμεσα ο Υπουργός Υγείας πρέπει να δώσει λύση.**

**Κινδυνεύουν τα παιδάκια που βρίσκονται στο νησί!!!**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ